hotchpotch/miracl-hf-unified huggingface dataset:
కారుమూరువారిపాలెం
"కారుమూరువారిపాలెం" గుంటూరు జిల్లా చుండూరు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
శ్రీవారి చంద్రశేఖర్
శ్రీవారి చంద్రశేఖర్ తెలంగాణ రాష్ట్రానికి చెందిన ప్రముఖ రసాయన శాస్త్రవేత్త. ఈయన హైదరాబాద్‌లోని సీఎస్‌ఐఆర్-ఐఐసీటీ (కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్- ఇండియన్ ఇన్‌స్టిట్యూట్ ఆఫ్ కెమికల్ టెక్నాలజీ) శాస్త్రవేత్త. డాక్టర్ శ్రీవారి చంద్రశేఖర్ భారత జాతీయ సైన్స్ అకాడమీ (ఐఎన్‌ఎస్‌ఏ) ఫెలోషిప్‌నకు ఎంపికయ్యారు.రెండు దశాబ్దాలుగా ఆర్గానిక్ కెమిస్ట్రీ విభాగంలో చేసిన సేవలకుగాను చంద్రశేఖర్‌ను ఈ ఫెలోషిప్‌నకు ఎంపిక చేశారు. డాక్టర్‌ శ్రీవారి చంద్రశేఖర్‌ 2012-13 సంవత్సరానికి ప్రతిష్ఠాత్మక సిఎన్‌ఆర్‌ రావు జాతీయ అవార్డుకు ఎంపికయ్యారు
డా.ఎస్.చంద్రశేఖర్ హైదరాబాదులో మార్చి 9 1964లో జన్మిచారు. ఆయన 1982 లో బ్యాచిలర్స్ డిగ్రీని పొందారు. 1985 లో ఉస్మానియా విశ్వవిద్యాలయం నుండి డిస్టింక్షన్ లో మాస్టర్స్ డిగ్రీని పొందారు. ఆయన హైదరాబాదు లోని ఇండియన్ ఇనిస్టిట్యూట్ ఆఫ్ కెమికల్ టెక్నాలజీలో డా.ఎ.వి.రామారావు గ్రూపులో చేరి 1991 లో డాక్టరేట్ పూర్తిచేసారు. 1991 తరువాత ఆయన ప్రొఫెసర్ జె.ఆర్.ఫాల్క్ తో కలసి పోస్ట్ డాక్టరేట్ విద్యనభ్యసించారు. ఆయన సింధసిస్ ఆఫ్ డిటెర్న్ పెనోయిడ్ - స్టైపోల్డియొన్ అండ్ రిడక్టివ్ ఆల్కైలేషన్ ఆఫ్ బై స్పైనల్ సల్ఫోన్స్ అనే అంశం పై డాక్టరేట్ పూర్తిచేసారు.
1994 లో చంద్రశేఖర్ ఇండియన్ ఇనిస్టిట్యూట్ ఆఫ్ కెమికల్ టెక్నాలజీలో శాస్త్రవేత్తగా చేరారు. ఆ కాలంలో ఆయన కార్బన్-కార్బన్ బంధ నిర్మాణ చర్యలలో కొత్త సంశ్లేషణా పద్ధతులను అభివృద్ధి చేసారు. ఆయన ఆర్గానిక్ కెమిస్ట్రీ రంగంలో పరిశోధనలు నిర్వహిస్తూ కేన్సర్ ను నిరోధించే రోగ నిరోధక శక్తిని అభివృద్ధి చేసే జీవాణువులను కనుగొన్నారు. హైదరాబాద్ లోని బి ఎం బిర్లా సైన్స్ సెంటర్ వారు ప్రతి యేటా యువశాస్త్రవేత్తలను అందుంచే బి.ఎం.బిర్లా సైన్స్ ప్రైజ్ ను 2005 సెప్టెంబరులో అందుకున్నారు. నోబుల్ బహుమతి గ్రహీత డిడి ఓషరఫ్ చేతుల మీదుగా దేశవ్యాప్త 14 మంది శాస్త్రవేత్తలలో ఒకరుగా ఈ ప్రైజ్ ను అందుకున్నారు.
సహజ ఉత్పత్తుల శాస్త్ర అభివృద్ధి విభాగాధిపతిగా ఉన్న ఆయన, అల్సర్ చికిత్సలో ఉపయోగించే మిసోప్రోస్టల్, క్యాన్సర్ వ్యాధి నివారణకు ఉపయోగించే ఎరిబులిన్, డిప్రెషన్ నివారణకు వాడే సెట్రాలైన్ రసాయనాలను తన పరిశోధనలతో వెలుగులోకి తెచ్చారు. ప్రకృతిలో చాలా అరుదుగా లభించే రసాయనాలను ల్యాబ్‌లలో సులువుగా తయారుచేసే పరిశోధనలలో చంద్రశేఖర్ కీలకపాత్ర పోషించారు. ఆయన ఆధ్వర్యంలో రసాయనశాస్త్రంలో ఇప్పటికే 50 మందికిపైగా విద్యార్థులు పీహెచ్‌డీ శిక్షణ పొందారు.
దావోజీపాలెం
"దావోజీపాలెం" కృష్ణా జిల్లా పెడన మండలానికి చెందిన గ్రామం.
ఈ గ్రామం నందిగామ గ్రామ పంచాయతీలోని ఒక శివారు గ్రామం.
సముద్రమట్టానికి 8 మీ.ఎత్తు
పెడన, మచిలీపట్నం, గుడివాడ, రేపల్లె
మచిలీపట్నం, ఘంటసాల, చల్లపల్లి, పెడన
మండల పరిషత్ పాఠశాల
కొత్తమాజేరు, మచిలీపట్నం నుండి రోడ్దురవాణా సౌకర్యం కలదు. రైల్వేస్టేషన్: విజయవాడ 67 కి.మీశ్రీ విజయ అమలేశ్వరీదేవి ఆలయం:- గ్రామములోని ఈ అమ్మవారిని "అంకెం" వంశీకుల ఇలవేలుపుగా కొలుస్తారు. 1832లో "అంకెం" వంశీయులు, పశ్చిమగోదావరి జిల్లా నుండి ఇక్కడకు వలసవచ్చిన సమయంలో తమవెంట తీసికొనివచ్చిన అమ్మవారికి ప్రతిరూపమైన గరివెలకు, ఆచారంగా వస్తున్న రీతిలో, పూజలు నిర్వహించుచున్నారు. అమ్మవారి మహిమ అంతా గరివెలలోనే ఉన్నదని భక్తుల ప్రగాఢ విశ్వాసం. ప్రతి 11 సంవత్సరాలకొకసారి, అమ్మవారికి ఉత్సవాలు నిర్వహించెదరు. ఈ ఉత్సవాలలో పాల్గొనడానికి, దేశ, విదేశాలలో ఉంటున్న "అంకెం" వంశీకులు, వేలాదిగా ఇక్కడికి తరలివచ్చెదరు. ఈ ఉత్సవాలను పురస్కరించుకొని గ్రామ చెరువు వద్ద, ప్రత్యేకపూజలు నిర్వహించెదరు. ఈ సంవత్సరం అమ్మవారి ఉత్సవాలు, 2015,మే నెల-21వతెదీ నుండి, 31వతేదీ వరకు,
నిర్వహించారు. [1]&[2]
[1] ఈనాడు కృష్ణా; 2015,మే-19; 5వపేజీ.
[2] ఈనాడు కృష్ణా; 2015,జూన్-1; 4వపేజీ.
కుమ్మరిపాలెం (గూడూరు)
"కుమ్మరిపాలెం" కృష్ణా జిల్లా గూడూరు మండలానికి చెందిన గ్రామం. పిన్ కోడ్ నం. 521 162.,ఎస్.టి.డి.కోడ్= 08672.
ఈ గ్రామం మల్లవోలు గ్రామ పంచాయతీలోని ఒక శివారు గ్రామం.
శ్రీ ఆంజనేయస్వామివారి ఆలయం:- ఈ ఆలయంలో హనుమజ్జయంతి ఉత్సవాలు ప్రతి సంవత్సరం వైభవంగా నిర్వహించెదరు.
సముద్రమట్టానికి 6 మీ.ఎత్తు
మచిలీపట్నం, గుడివాడ, రేపల్లె. పెడన
మచిలీపట్నం, గూడూరు, గుడ్లవల్లేరు, పామర్రు
జిల్లా పరిషత్తు ఉన్నత పాఠశాల.
మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 66 కి.మీ
కింగ్ ఫిషర్ ఎయిర్ లైన్స్
కింగ్ ఫిషర్ ఎయిర్ లైన్స్ లిమిటెడ్ భారత్ ఆధారంగా పనిచేసిన ఓ ఎయిర్ లైన్ సముదాయం. ముంబయిలోని అంధేరీ(తూర్పు) ప్రాంతంలో దీని ప్రధాన కార్యాలయం ఉండేది. అదేవిధంగా రిజిష్టర్డ్ కార్యాలయం బెంగళూరులోని యు.బి.సిటీలో ఉండేది. ఇందులో చవక ధరల విమాన సంస్థ అయిన కింగ్ ఫిషర్ రెడ్ కు 50 శాతం వాటా ఉండేది. 2011 వరకు కూడా కింగ్ ఫిషర్ ఎయిర్ లైన్స్ భారతదేశంలో రెండో అతి పెద్ద దేశీయ విమాన మార్కెట్లో వాటా కలిగి ఉండేది. ఆర్థిక ఇబ్బందుల కారణంగా ఈ సంస్థను తర్వాత మూసివేశారు.
ప్రముఖ పారిశ్రామిక వేత్త విజయ్ మాల్య యాజమాన్యంలో కింగ్ ఫిషర్ ఎయిర్ లైన్స్ 2003లో ప్రారంభించబడింది. దీనికి మాతృ సంస్థ అయిన యునైటెడ్ బ్రేవరీస్ గ్రూపు నుంచి ఇది ఏర్పాటైంది. తన వాణిజ్య కార్యకలాపాలను కొత్తగా కొన్న నాలుగు ఎయిర్ బస్ A320-200 లతో మే 9, 2005 నుంచి ప్రారంభించింది. తొలి విమానం ముంబయి నుంచి ఢిల్లీ వరకు నడిచింది. తన అంతర్జాతీయ కార్యకలాపాలను సెప్టంబరు 3, 2008 లో బెంగళూరు నుంచి లండన్ కు ప్రారంభించింది. ఏది ఏమైనప్పటికీ ఈ సంస్థ కాల క్రమంలో అనేక ఆర్థిక ఇబ్బందులకు గురైంది. అక్టోబరు 20, 2102 నాడు ఈ సంస్థకు సంబంధించిన విమాన ధ్రువీకరణ ను సస్పెండ్ చేస్తూ డి.జి.సి.ఎ. ఉత్తర్వులు జారీ చేసింది. అప్పటి ననుంచి ఎయిర్ లైన్ సంస్థ తన కార్యాకలాపాలను ఆపివేసింది. ఆతర్వాత డి.జి.సి.ఎ.కు సరైన వివరణ ఇవ్వడంలో సంస్థ విఫలమైంది. దీంతో.. ఫిబ్రవరి 2013లో దేశీయ, అంతర్జాతీయ విమానాలను నడిపడానికి అనుమతి నిరాకరిస్తూ భారత ప్రభుత్వం ప్రకటన చేసింది. సంస్థ సి.ఈ.ఓ. ఫిబ్రవరి 17, 2014న వైదొలిగారు.
కింగ్ ఫిషర్ ఎయిర్ లైన్స్ కార్యకలాపాలను రద్దు చేసేనాటికి మొత్తం దేశీయంగా 25 గమ్య స్థానాలకు విమానాలు నడిచేవి. అదేవిధగా అంతర్జాతీయ విమానాలను కూడా 10, ఏప్రిల్ 2012 నుంచి రద్దు చేశారు.
కింగ్ ఫిషర్ ఎయిర్ లైన్స్ యొక్క ప్రధాన విమానాల్లో ఎ.టి.ఆర్ 42, ఎ.టి.ఆర్ 72 మరియు ఎయిర్ బస్ A320 కుటుంబానికి చెందినవి దేశీయంగా వినియోగించేవారు. అదేవిధంగా ఎయిర్ బస్ A330-200s రకాలను అంతర్జాతీయంగా వాడేవారు. 2009 జనవరి నాటికి సంస్థ విమానాల సగటు వయస్సు 2.3 సంవత్సరాలుగా ఉండేది.
ప్రస్తుతం కింగ్ ఫిషర్ ఎయిర్ లైన్ సంస్థ ఎలాంటి సేవలను అందించడం లేదు.
ఈ సంస్థ స్థాపించిన అనతి కాలంలోనే ఎన్నో విజయాలు సాధించి పలు అవార్డులు గెలుచుకుంది:
కొప్పుల హేమాద్రి
కొప్పుల హేమాద్రి వృక్ష శాస్త్ర పరిశోధకులు. ఆంధ్ర ప్రదేశ్ లో ఉన్న తూర్పుకనుమల అడవుల్లో మాత్రమే కనిపించే నాగార్జున ఉల్లిగడ్డ అనే మొక్కను తొలిసారిగా 1982 లో కొప్పుల హేమాద్రి మరియు స్వహారి శశిభూషణరావు అను వృక్షశాస్త్రవేత్తలు కనుగొన్నారు .
కొప్పుల హేమాద్రి తూర్పు గోదావరి జిల్లా, గొల్లప్రోలు గ్రామంలో సెప్టెంబర్ 19, 1938 న జన్మించారు . ఈయన అనకాపల్లి లోని ఎ.ఎం.ఎ.ఎల్. కాలేజీ నుంచి బి.ఎస్.సి (కెమిస్ట్రీ) పట్టాను 1959 లో పుచ్చుకున్నారు. యూనివర్శిటీ ఆఫ్ బోంబేలో బి.ఎస్.సి ఆనర్స్ పూర్తి చేసారు. బొటానికల్ సర్వే ఆఫ్ ఇండియా (వెస్టర్న్ సర్కిల్) పూనాలో పరిశోధకునిగా ఉద్యోగంలో చేరారు. మొక్కలు వాటి జాతులు, వైవిధ్యాలు గురించి గాఢ అధ్యయనం చేస్తూ పరిశోధనలు ప్రారంభించారు. ఎం.ఎస్.సి అభ్యసిస్తూ పరిశోధన పత్రాలు సమర్పించేందుకు "ఫ్లోరా ఆఫ్ జన్నర్" ప్రాంతాలలో మొక్కల జాతులు మీద విశేష పరిశోధనలు చేసారు.
సహ్యాద్రి కొండల నడుమ ఉన్న దట్టమైన అటవీ ప్రాంతమే ఫ్లోరా ఆఫ్ జన్నర్. ఆ ప్రాంతాన్ని అణువణువునా పరిశోధించి 14 కొత్త మొక్కలను కనిపెట్టారు. శతాబ్దాల నుండి పరిశోధకులకు కానరాని, తెలియని ఆ మొక్కల వినియోగం, ప్రయోజనాల గురించి ప్రాచీన గ్రంథాలను సంప్రదించారు. తన పరిశోధన సారాంశాన్ని "బొటానికల్ సర్వే ఆఫ్ ఇండియా" సంస్థ డైరక్టరుకు పరిశీలన నిమిత్తం పంపగా, దానిని పి.హెచ్.డికి పంపించవలసినదిగా సలహా యిచ్చారు. దానిని ప్రపంచ ప్రఖ్యాత సంస్థ "రిజ్క్ హెర్బేరియం" (పోలండ్ దేశం) కు పంపించారు. అక్కడి డైరక్టరు ఆయన పరిశోధనా గ్రంథాన్ని క్షుణ్ణంగా పరిశీలించి, చిన్న, చిన్న సవరణలు చేసి పి.హె.డికి బదులుగా డి.ఎస్.సి పట్టాను అందించారు. ఈయన పరిశోధనలతో 40 కొత్తరకాల మొక్కలు వైద్యరంగంలో ప్రవేశించాయి. ఆయన కేంద్రీయ ప్రభుత్వ ఆయుర్వేద సంస్థలో సర్వే అధికారిగా ఔషథ మొక్కలను పరిశోధనలు జరిపేందుకు నియమితులయ్యారు. అప్పటి వరకు ఉన్న ఆయుర్వేద గ్రంథాలళో, నిఘంటువులలో ఉన్న మందుల మొక్కల పేర్చు దాదాపుగా అన్ని తప్పులుగా ఉండేవి. అన్ని తప్పులను సవరించి, వర్గీకరణలు చేసి, అసలు సిసలైన నామకరణం చేసారు.చరిత్ర గర్భంలో మాటు మణిగిన 24 రకాల మొక్కలను కొత్తగా పరిచయం చేసారు. హిమాలయాలలో మాత్రమే లభ్యమవుతుందనుకొనే " గోమూత్ర శిలాజిత్"ను ఆంధ్ర ప్రదేశ్, కర్ణాటక రాష్ట్రాలలో ఉన్నట్లు కనుగొన్నారు. ఈ "గోమూత్ర శిలాజిత్" కడప లోని వెంపల్లి కొండల మీద "రక్తమండలం" పేరుతోనూ, అనంతపురం జిల్లా మడకసిర గ్రామ ప్రాంతాలలోని బంగారు నాయకుని కొండమీద "మునిరెట్ట" పేరుతోనూ, మహబూబ్ నగర్ జిల్లాలో "కొండముచ్చు మూత్రం" గానూ పిలువబడుతుంది.
ఆయన 2005 వరకు 15 వైద్య గ్రంథ రచనలను వెలువరించారు. ఆంధ్ర ప్రదేశ్ లో మందు మొక్కలు, ఔషథీ వృక్ష శాస్త్రము, లను తెలుగు అకాడమీ వారు ప్రచురించి బి.ఎస్.సి (ఆయుర్వేద) విద్యార్థులకు పాఠ్య గ్రంథాలుగా రూపొందించారు. ఈయన ఆంధ్ర ప్రదేశ్, తెలంగాణ రాష్ట్రాలలో వివిధ జిల్లాల్లో లభ్యమవుతున్న ఔషథీ మొక్కలను పరిచయం చేస్తూ వాటి వినియోగ విధానాలను వివరిస్తూ పలు గ్రంథ రచనలు చేసారు. "గిరిజన మూలికా వైద్యం" గ్రంథం ప్రసిద్ధి పొందింది. ఆయుర్వేద నిఘంటువులను అక్షర క్రమంలో నామీకరణ ద్వారా సరిదిద్దారు.
కొప్పులవారి కతలూ…కబుర్లూ పుస్తకంలో ఆయన అనుభవాలను కథల రూపంలో వివరించారు. పుస్తకంలో సగం కబుర్లు తన ఊరు గొల్లప్రోలు గురించి. ఇందులో కనిపించే వ్యక్తులు — రచయిత తాతగారు, అమ్మా నాన్నలు, అక్కలు, బళ్ళో గురువు, స్నేహితులు, మంత్రగాళ్ళు — ఇలా ఎందరో. అందరి గురించి తీయటి జ్ఞాపకాలు. చదివిన ప్రతి ఒకరికీ వారి చిన్ననాటి విషయాలు కచ్చితంగా జ్ఞాపకం వస్తాయి. పల్లె వాతావరణంలో పెరిగిన వారికైతే ఇది మృష్టాన్నభోజనమే. మిగత సగం వ్యాసాల విషయాలు — కాలేజి చదువు, కాలేజి గురువులు, సహోద్యోగులు, ఉద్యొగంలో దోహదపడ్డ పెద్దలు, వృక్షశాస్త్ర పరిశోధనలు, ముఖ్యంగా మూలిక వైద్యం (herbal medicine).
నాగబైరువారిపాలెం (చిలకలూరిపేట)
"నాగభైరువారిపాలెం" గుంటూరు జిల్లా చిలకలూరిపేట మండలానికి చెందిన గ్రామం.
రోళ్ళ శేషగిరిరావు
రోళ్ళ శేషగిరిరావు ప్రముఖ వృక్ష శాస్త్రవేత్త. రోళ్ళగారు దేశవ్యాప్తంగా అనేక వృక్షజాతులను కనుగొన్నారు. కొన్ని వృక్ష జాతులకు ఆయన పేరుపై సిరపీజియా రోళ్ళ, పింపినెలా రోళ్ళ, మొఘానియా రోళ్ళ అని ఆయన గౌరవార్థం నామకరణం చేసారు. అందమైన పూలగుత్తులతో, కొబ్బరిముక్కలా కరకరలాడుతూ కమ్మని రుచిగల జంట కాయలను కాస్తూ, సహ్యాద్రి అడవుల్లో పెరిగే కొత్త ప్రజాతి(జీనస్‌) తీగను ఇప్పుడు ప్రపంచవ్యాప్తంగా ‘శేషగిరియా సహ్యాద్రికా అన్సారీ అండ్‌ హేమాద్రి’ అని పిలుస్తున్నారు.
యానాం కేంద్రపాలిత ప్రాంతాన్ని అంటిపెట్టుకున్నట్లుగా ఉండే తాళ్ళరేవు లో 1921, ఆగస్టు 19 న రోళ్ళ శేషగిరిరావు జన్మించారు. ఆయన తన ఉద్యోగ జీవితాన్ని 1942 లో మొదట కాకినాడ పి.ఆర్‌. కాలేజీలో అధ్యాపకుడుగా ప్రారంభించాడు. తరువాత బొటానికల్‌ సర్వే ఆఫ్‌ ఇండియాలో చేరి, దాదాపు అన్ని సర్కిళ్ళలోనూ పనిచేసి, స్వచ్చందపదవీ విరమణ తీసుకుని, అప్పటి ఆంధ్రా యూనివర్సిటీ వైస్‌చాన్స్‌లర్‌ ఎం.ఆర్‌. అప్పారావు కోరికపై బోటనీ ప్రొఫెసర్‌గా చేరి చక్కని బొటనిస్టులను తయారు చేసారు. ఆయన 1980 వరకు పనిచేసారు. ఆయన 1950 లో బొటానికల్ సర్వే ఆఫ్ ఇండియా లో చేరి తన సేవలను 1977 న ఆయన పదవీ విరమణ చేసే వరకు అందించారు. తరువాత ఆయన 1977-81 మధ్య కాలంలో ఆంధ్రా విశ్వవిద్యాలయం వృక్ష శాస్త్ర విభాగానికి అధిపతిగా యున్నారు. ఆయన డీఎస్‌టీ, సీఎస్‌ఐఆర్‌, బీఎస్‌ ఐ, యూజీసీ రీసెర్చ్‌ ప్రాజెక్టులకు గౌరవ డైరెక్టర్‌గా ఉండేవారు. హిమాలయాల్లో సముద్ర మట్టానికి పదిహేను వేల అడుగుల పైబడి ఎత్తు ఉన్న ‘మౌంట్‌ చొ ఒయు’ అనే పర్వతారోహణ జట్టులో బొటనిస్ట్‌ సభ్యుడిగా ఉండి, మొక్కల నమూనాలను రోళ్ల సేకరించారు. ఆ సందర్భంగా ప్రథమ ప్రధాని జవహర్‌ లాల్‌ నెహ్రూతో సన్మానం పొందారు.
ఆయన 2015 ఫిబ్రవరి 23 న మరణించారు.
ఆయన 100 రీసెర్చ్ పత్రాలను 12 పుస్తకాలను ప్రచురించారు. వాటిలో ఫ్లోరా ఆఫ్‌ గోవా, దీవ్‌, దమన్‌ అండ్‌నాగర్‌ హవేలి (అప్పటి యూనియన్‌ టెరిటరీ), ఫ్లోరా ఆఫ్‌ ఈస్ట్‌ గోదావరి డిస్ర్టిక్ట్‌, ఫ్లోరా ఆఫ్‌ వెస్ట్‌ గోదావరి డిస్ర్టిక్ట్‌, ఫ్లోరా ఆఫ్‌ శ్రీకాకుళం డిస్ర్టిక్ట్‌- తదితర పరిశోధనా గ్రంథాలను తన శిష్యులతో ప్రచురించారు. రోళ్ళగారితో కలిసి కొప్పుల హేమాద్రి రాసిన ‘ఆంధ్రప్రదేశ్‌లో మందుమొక్కలు’ తెలుగు అకాడమీ 1979లో ప్రచురించి అందరికీ అందుబాటులోకి తెచ్చింది. ఇప్పటికీ దాన్ని వైద్యులూ, విద్యార్థులూ, వనౌషధీ వ్యాపారులూ అభిమానిస్తూనే ఉన్నారు. ‘ఆంధ్రప్రదేశ్‌’లో బొటానికల్‌ సర్వే ఆఫ్‌ ఇండియా రీజినల్‌ సర్కిల్‌ స్థాపించేటందుకు రోళ్ళగారు అనేక ఏళ్ళుగా పోరాడి అది హైదరాబాద్‌లో ప్రారంభమయ్యేలా చేశారు. హైదరాబాద్‌లో తన గృహంలో పదిలపరచిన అమూల్యమైన పరిశోధనా గ్రంథాలనూ, పత్రాలనూ బొటానికల్‌ సర్వే లైబ్రరీకి కానుకగా ఇచ్చేశారు.
ఆయనకు 1984 లో ప్రతిష్టాత్మకమైన ప్రొఫెసర్ మహేశ్వరి మెడల్ లభించింది. 1995 లో వై.డి.తియాజీ గోల్డ్ మెడల్ లభించింది.
పరమబ్రాత ఛటర్జీ
పరమబ్రాత ఛటర్జీ (; జననం 27 జూన్, 1981) సినిమా మరియు టెలివిజన్ లో ఒక భారతీయ నటుడు మరియు దర్శకుడు. చటర్జీ బెంగాలీ టెలివిజన్ మరియు చిత్రాలలో తన వృత్తిని ప్రారంభించాడు . అతను 'కహానీ' ' ' చిత్రంలో నటించిన తరువాత కీర్తి ; విద్యా బాలన్ తో పాటు నటించారు. పరమబ్రాత కూడా విద్యా బాలన్ యొక్క తొలి చిత్రం ఇది Bhalo Theko నటించారు
వల్లభనేని సీతారామదాసు
వల్లభనేని సీతారామదాసు ప్రముఖ వృక్ష శాస్త్రవేత్త. ఆయన ప్రొఫెసర్ వి.ఎస్. రామదాస్ గా ప్రఖ్యాతులు.
వి.ఎస్.రామదాసు గారు కృష్ణా జిల్లా, గుడ్లవల్లేరు గ్రామంలో 1933 ఫిబ్రవరి 5 న జన్మించారు. ఈయన తండ్రి పేరు వెంకటప్పయ్య. ఈయన ఆంధ్ర విశ్వవిద్యాలయంలో విద్యాభ్యాసం అనంతరం ఢిల్లీ విశ్వవిద్యాలయం నుంచి బోటనీ (ప్లాంట్ ఫిజియాలజీ) లో 1953 లో ఎం.ఎస్.సి పూర్తి చేసారు. 1957 లో ఆక్స్ ఫర్డు విశ్వవిద్యాలయం నుండి డి.ఫిల్ డిగ్రీని చేసారు . 1960 లో కాలిఫోర్నియా విశ్వవిద్యాలయంలో ఫోటోసింధసిస్ అంశం మీద పోస్టు డాక్టరల్ రీసెర్చి చేసి పరిశోధకులుగా రాణించారు.
ఆయన తొలిగా అలహాబాదు విశ్వవిద్యాలయం బోటనీ డిపార్డు మెంటులో అసిస్టెంటు ప్రొఫెసరుగా 1957 నుండి 59 వరకు ఉన్నారు. కాలిఫోర్నియా విశ్వవిద్యాలయంలో ప్లాంట్ ఫిజియాలజిస్టుగా 1959-60 లలో పరిశోధనలు చేసరు. స్వదేశం వచ్చి 1960-61 లలో వేకటేశ్వర విశ్వవిద్యాలయంలో వృక్ష శాస్త్ర విభాగంలో లెక్చరర్ గా పనిచేసారు. రీడరుగా 1961-67 లలో పనిచేసారు. న్యూ ఫౌండ్ లాండ్ లోని మెమోరియల్ విశ్వవిద్యాలయంలో అసోసియేట్ ప్రొఫెసరుగా 1967 నుండి 1969 వరకు పనిచేసారు. 1969-70 లలో తిరిగి వేంకటేశ్వర విశ్వవిద్యాలయంలో రీడరుగా, ప్రొఫేసర్ గా పనిచేసారు. అదే విశ్వవిద్యాలయంలో 1970-77 లో సీనియర్ ప్రొఫెసరుగా, 1988 వరకు స్కూల్ ఆఫ్ బయోలాజికల్ అండ్ ఎర్త్ సైన్సెస్ స్కూల్ డీన్ గా వివిధ హోదాలలో పనిచేసారు. మధ్య కాలం 1978-80 లలో హైదరాబాదు విశ్వవిద్యాలయం లోని ఫోటోసింధసిస్ స్టడీస్ సెంటర్ డైరక్టరుగా పనిచేసారు.
ఈయన జీవ రసాయన శాస్త్ర, వ్యవసాయ రంగాలకు సంబంధించిన వృక్ష శరీర ధర్మ శాస్త్రంలో నాలుగున్నర దశాబ్దాల పాటు పరిశోధనా విజయాలను సాధించారు. కిరణ జన్య సంయోగ క్రియ రంగంలో నూతన ఆవిష్కరణలు చేసారు. కేంద్ర ప్రభుత్వ అణుశక్తి విభాగం, ఇండియన్ కౌన్సిల్ ఆఫ్ అగ్రికల్చరల్ రీసెర్చి, అమెరికా ప్రభుత్వ వ్యవసాయ విభాగం (పి.ఎస్.480 పథకం), కేంద్ర ప్రభుత్వ సైన్స్ అండ్ టెక్నాలజీ మంత్రిత్వ శాఖ, ఐక్యరాజ్యసమితి మొదలగు వారి అనేక పరిశోధనా ప్రాజెక్టులకు ఈయన ప్రధాన పరిశోధకులుగా ఉన్నారు. ఆయన 2004 లో "photosyntheses- regulation undre under varying light regimes" అనే గ్రంథాన్ని రచించారు.. దీనిని అమెరికాలో ప్రతిష్ఠాత్మక ప్రచురణ సంస్థ "సైన్స్ పబ్లిషర్స్" (న్యూ హాంషైర్) ప్రచురించింది. ఈ పరిశోధనకు గానూ ఆయన న్యూయార్క్ అకాడమీ ఆఫ్ సైన్స్, యు.ఎస్.ఎకు జీవిత కాల సభ్యత్వాన్ని పొందారు. హరిత రేణువులను ప్రప్రథమంగా వేరుచేసిన వృక్ష శాస్త్రవేత్తగా అంతర్జాతీయ ఖ్యాతి గడించిన ఈయన అనేక గౌరవాలు, పదవులు, అవార్డులు, మెడల్స్ అందుకున్నారు.
1953 నుండి 1998 వరకు అమెరికా, బ్రిటన్, స్వీడన్, కెనడా మొదలగు దేశాలలో విస్తృతంగా పర్యటించి ఆయా దేశాల విశ్వవిద్యాలయాల పరిశోధనాలయాలలో గౌరవ పదవులను నిర్వహించారు. దేశవ్యాప్తంగా కేంద్ర ప్రభుత్వ పరిశోధనా సంస్థలలో గౌరవ సభ్యులుగా యున్నారు. 224 పరిశోధనా పత్రాలను, సమీక్షలను వెలువరించారు.. 20 మంది పరిశోధక విద్యార్థులను మార్గదర్శకులుగా, పర్యవేక్షకులుగా యున్నారు.ఈయన డిసెంబరు 9 2010 న తన 77 వ యేట విజయవాడలో అనారోగ్యంతో మరణించారు.
జరుగుల వెంకట రామ భూపాలరావు
జరుగుల వెంకట రామ భూపాలరావు ప్రముఖ వృక్ష శాస్త్రవేత్త. ఈయన "జె.వి.ఆర్.భూపాలరావు"గా సుప్రసిద్ధులు. శాస్త్రవేత్తగా కొత్తరకం చెరకు రకాలను వృద్ధి చేసారు.
జె.వి.ఆర్.భూపాలరావుగా సుపరిచితులైన ఈయన ప్రకాశం జిల్లా లోని నాయుడు పాలెంలో 1944 జూన్ 1 న జన్మించారు. తండ్రిపేరు వెంకటనరసింహారావు. 1962 లో ఆంధ్ర విశ్వవిద్యాలయం నుండి పి.యుసి (జీవశాస్త్రం) పూర్తిచేసారు. ఆచార్య ఎన్.జి.రంగా వ్యవసాయ విశ్వవిద్యాలయంలో బి.ఎస్.సి (అగ్రికల్చర్) డిగ్రీని పొందారు. ఐ.ఎ.ఆర్.ఐ. న్యూఢిల్లీ నుంచి జన్యు శాస్త్రంలో ఎం.ఎస్.సి డిగ్రీని 1968 లోపూర్తిచేసారు. 1972 లో పి.హెచ్.డి. కూడా చేసారు.
ఈయన మొదట న్యూఢిల్లీ లోని సి.ఎస్.ఐ.ఆర్ లో 1971 నుండి 73 వరకు అసిస్టెంట్ ప్రొఫెసర్ గా పనిచేసారు. 1974 నుండి 1981 వరకు జన్యు శాస్త్రవేత్తగా ఐఐహెచ్ ఆర్ (బెంగళూరు) లో పనిచేసారు. అనకాపల్లి వ్యవసాయ విశ్వవిద్యాలయ శాఖలో ఒక దశాబ్దం కాలం పనిచేసారు. ప్లాంట్ బ్లీడింగ్ అంశంలో పరిశోధనలు చేసారు. చక్కెర సమాఖ్యకు అసోసియేట్ ప్రొఫెసర్ గా యుండి చెరకు సలహాదారుగా 1993 నుండి 1996 వరకు విశేష కృషి చేసారు. 1999 నుండి 2004 వరకు ఉయ్యూరు విశ్వవిద్యాలయ శాఖలోపనిచేస్తూ ప్రధాన శాస్త్రవేత్తగా ఉంటూ పదవీవిరమణ చేసారు.
ఆయన చెరకు పరిశోధనలో గణనీయమైన ఫలితాలు రాబట్టినందుకుగాను గుర్తింపుగా బంగారు పతకాన్ని అందుకున్నారు. ఆచార్య ఎన్.జి.రంగా వ్యవసాయ విశ్వవిద్యాలయం వారు వారికి "మెరిటోరియస్ సైంటిస్టు" అవార్డు ప్రదానం చేసారు. చెరకు పైరులో విశేష పరిశోధనలకు గానూ 2002-03 లో "యు.బి.రాఘవేంద్రరావు" బంగారు పతకాన్ని అందుకున్నారు. చెరకు సాగులో భూమి తయారీ నుండి సమగ్ర యాజమాన్య పద్ధతులను, ఎరువుల వినియోగం నుంచి నరికిన చెరకును ఫ్యాక్టరీలకు వెనువెంటనే తోలడం వరకు అనేక నూతన పరిశోధనాంశాలను అమలు చేయించారు. చెరకు నియంత్రణ అధికారులకు శిక్షణా కార్యక్రమాలు, రైతులకు అవగాహనా సదస్సులను నిర్వహించారు.
శాస్త్రవేత్తగా పలు శ్రేష్టమైన చెరకు రకాలుగా వృద్ధి చేసారు. మధు, విశ్వామిత్ర, కనకదుర్గ, కృష్ణ మొదలగు రకాలను వృద్ధి చెయగా కేంద్ర రాష్ట్ర ప్రభుత్వాలు అధికారికంగా విడుదల చేసాయి. 7706 అనే మరో కొత్త చెరకు రకాన్ని పలు ప్రయోగాలతో పరిశీలించి బెల్లం తయారీకి అత్యుత్తమమైన రకంగా నిర్దారించారు. రైతాంగంలో ఇది కూడా విశేష ప్రచారం పొందింది.
లచిత్ బర్ఫుకన్
మొఘలుల సామ్రాజ్యకాంక్షను, వారి దాష్టీకాలను ఎదుర్కున్న భారతమాత ముద్దుబిడ్డలు ఎందరో. మహారాణా ప్రతాప్, ఛత్రపతి శివాజీ, రాజపుత్ రాజు బందా బహదూర్, రాజా ఛత్రసాల్ వంటివారు. వారికోవకు చెందినవాడే వీర లచిత్ బర్ఫుకన్ (Lachit Borphukan). 1671లో సరాయ్ ఘాట్ యుద్ధంలో రాజా రాంసింగ్ నేతృత్వతంలోని అసంఖ్యాక మొఘలు సేనను అప్రతిహంగా ఎదుర్కుని వారిని అహోం రాజ్యం నుండి తరిమికొట్టిన వీరుడు.
లచిత్ బర్ఫుకన్ నేడు అస్సాంగా పిలవబడుతున్న ఒకనాటి అహోం రాజ్యంలో 17వ శతాబ్దంలో జన్మించాడు.వీరి తండ్రి మొమై తములి బర్బరువ, అహోం రాజు రాజా ప్రతాపసింహ సేనాధిపతి. చిన్ననాటి నుండి యుద్ధవిద్యలలో, భారతీయ సంప్రదాయ శాస్త్రాలలో లచిత్ తర్ఫీదు పొందాడు. తన నైపుణ్యంతో అహోం రాజుల వద్ద వివిధ శాఖలలో పనిచేసాడు. ఇతని ప్రతిభను గుర్తించి రాజా చక్రధ్వజ సింహ లచిత్ ను బర్ఫుకన్ గా నియమించాడు. బర్ఫుకన్ అంటే అహోం రాజ్యంలో 5మంది ప్రధానమైన మంత్రిమండలిలోని మంత్రి. వీరికి కార్యనిర్వాహక మరియు న్యాయాధికారాలు ఉండేవి.
మొహమ్మద్ ఘోరి కాలం నాటి నుండి ముస్లిం రాజులు అహోం రాజ్యాన్ని ఆక్రమించుకోవడానికి అనేక ప్రయత్నాలు చేసారు. అహోం రాజులు వీరోచిత పోరాట పటిమతో వాటన్నిటిని సమర్థంగా ఎదుర్కొన్నారు. భారతదేశాన్నంతా (మరాఠా రాజ్యాన్ని మినహా )ఆక్రమించిన మొఘలులు కూడా అహోం రాజ్యాన్ని ఆక్రమించడానికి, తమ రాజ్యాన్ని తూర్పువైపు విస్తరించడానికి అనేక ప్రయత్నాలు చేశారు. అహోం రాజ్యంలోని అంతర్గత కలహాలను ఆసరాగా చేసుకొని గౌహతిని ఆక్రమించారు. అహోం రాజ్యాన్ని పూర్తిగా ఆక్రమించటానికి మొఘలుల సేనలు రాజా రాంసింగ్ నేతృత్వంలో 1671లో బ్రహ్మపుత్ర నది తీరంలో సరాయిఘాట్ లో మోహరించాయి. 
వీరిని ఎదుర్కొనడానికి రాజా చక్రధ్వజ సింహ తన సర్వ సైన్యాధిపతిగా వీర లచిత్ బర్ఫుకన్ ను నియమించాడు. లచిత్ గొరిల్లా యుద్ధ తంత్రంలో ఆరితేరినవాడు. అహోం రాజ్య భౌగోళిక, నైసర్గిక విశేషాలు బాగా తెలిసినవాడు. అహోం రాజ్య సంఖ్యాబలం మొఘలుల సేనతో పోలిస్తే చాలా తక్కువైనప్పటికీ నదీ జలాల మీద యుద్ధ తంత్రాన్ని నడిపి మొఘలుల సేనలను ఉచకోతకోసాడు.
యుద్ధం మధ్యలో రాజా రాంసింగ్ లచిత్ ను ప్రలోభపెట్టడానికి అనేక విధాలుగా ప్రయత్నించాడు. మాతృభూమి సేవకు అంకితమైన ఆ వీరుడు దేనికీ లొంగక పోయేసరికి, ఒక బాణానికి లచిత్ కు లక్ష రూపాయల లంచమిచ్చి కొన్నట్టు, అతడు మొఘలుల తరపున పనిచేస్తున్నట్టు ఒక లేఖను సృష్టించి దాన్ని అహోం స్థావరాలవద్ద వదిలారు. ఆ లేఖ చక్రధ్వజుడికి చేరి అతను లచిత్ను అనుమానించాడు. కానీ ప్రధానమంత్రి ఇదంతా మొఘలుల కుట్ర అనీ, లచిత్ దేశభక్తిని శంకించవలసిన అవసరం లేదని నచ్చచెప్పాడు.యుద్ధం చివరి దశలో ఉండగా లచిత్ యుద్ధంలో గాయపడటం వాల్ల అతడి ఆరోగ్యం దెబ్బతిన్నది. వైద్యులు వారిస్తున్నా అతడు తన ఆరోగ్యాన్ని లెక్క చేయక నదీ మార్గం ద్వారా మొఘలు సేనలపై విరుచుకుపడి వారిని అహోం రాజ్యం నుండి ప్రారదోలి గౌహతిని తిరిగి స్వాధీన పరచుకున్నారు.
ఆ విధంగా సరాయిఘాట్ యుద్ధము మొఘలులు ఓడిపోయిన అతి కొద్ది యుద్ధాలలో ఒకటిగా నిలిచిపోయింది.
కాసానివారిపాలెం
"కాసానివారిపాలెం" గుంటూరు జిల్లా నగరం మండలానికి చెందిన గ్రామం. పిన్ కోడ్ నం. 522 268., ఎస్.ట్.డి.కోడ్ = 08648.
ఈ గ్రామం పూడివాడ గ్రామపంచాయతీలోని ఒక శివారు గ్రామం.
ఎన్.సి.గోపాలాచారి
ఎన్.సి.గోపాలాచారి పొగాకు సేద్య రంగ శాస్త్రవేత్త. ఆయన పొగాకు సేద్య విధానాలపై విశేష పరిశోధనలు చేసారు.
ఆయన స్వగ్రామం తూర్పు గోదావరి జిల్లా ఆర్తమూరు. ఆయన రాజమండ్రిలో అక్టోబరు 5 1925 న జన్మించారు. బాపట్ల వ్యవసాయ కళాశాలలో గ్రాడ్యుయేషన్ పూర్తిచేసి, బనారస్ హిందూ విశ్వవిద్యాలయంలో ఎం.ఎస్.సి (అగ్రికల్చర్) పూర్తి చేసి (1950) , 1961 లో పి.హెచ్.డి పూర్తి చేసారు.
ఆయన తొలిగా కోయంబత్తూరు వ్యవసాయ కళాశాలలో రసాయనశాస్త్ర సహాయకులుగా (1951) చేరారు. 1952 లో రాజమండ్రి లోని సెంట్రల్ టుబాకో రీసెర్చె ఇనిస్టిట్యూట్ లో ప్లాంట్ ఫిజియాలజీ రీసెర్చి అసిస్టెంటుగా పరిశోధనలు చేసారు. మాస్కో స్టేట్ యూనివర్శిటీలో రెండున్నర సంవత్సరాలు పోస్టు డాక్టరల్ రీసెర్చి (1959-62) చేసి వ్యవసాయంలో రేడియో ఐసోటోపుల వినియోగం గూర్చి అధ్యయనం చేసారు. 1962 లో వెంకటేశ్వర విశ్వవిద్యాలయం, తిరుపతిలో బోటనీ విభాగంలో సి.ఎస్.ఐ.ఆర్ సైంటిఫిక్ ఆఫీసరుగా ఉంటూ పి.జి.విద్యార్థులకు A method to determine the terminal enzymes catalyses, peroxides and poly phenol oxidase మీద బోధించారు. తదనంతరం రాజమండ్రి సి.టి.ఆర్.ఐలో బయో కెమిస్టుగా చేరి, డైరక్టరుగా పదోన్నతి పొంది (1972) పదవీ విరమణ చేసారు. ఈయన హయాంలో ఈ పరిశోధనాలయం ఎంతగానో అభివృద్ధి చెందింది. నూతన పరిశోధన భవన సముదాయాన్ని, అత్యాధునిక పరిశోధన సంపత్తిని, పలు వినూత్న పరిశోధన విభాగాలను అందుకొని సి.టి.ఆర్.ఐ మహోన్నత దశకు చేరుకున్నది.
ఈయన పారిశ్రామిక వ్యర్థాల నుండి ఉష్ణశక్తిని పొంది పొగాకు క్యూరింగుకు ఉపయోగించి, ప్రత్యామ్నాయ శక్తి వనరులను కనుగొనడం ద్వారా 30 శాతం వ్యయాన్ని తగ్గించారు. "లో ప్రొపైల్ బార్న్" రూపకల్పన చేసి 42 శాతం ఇంధనాన్ని, 21 గంటలు సమయాన్ని అదా చేసారు. ఈ పరిశోధన దేశవ్యాప్త విజయం పొందింది.ఈయన 1982 లో సోలార్ బార్న్ ను రూపకల్పన చేసారు. దీని ఫలితంగా దాదాపు 60 శాతం ఇంధనం ఆదా అయింది.
అనేక పుస్తకాలను రచించారు. ఆయన 1984 లో "టొబాకో", 1985 లో "టొబాకో ఆఫ్ ఇండియా", అనే ప్రసిద్ధ గ్రంథాలను వ్రాసారు.
ఈయన జాతీయ స్థాయిలో అనేక ప్రతిష్ఠాత్మక టొబాకో సంస్థలలో గౌరవ పదవులు నిర్వహించారు. జపాన్, జర్మనీ దేశాలలో ప్రభుత్వం తరపున పర్యటించారు. రాజమండ్రి పట్టణానికి దేశవ్యాప్త ఘనతను చేకూర్చిన ఈయన గౌరవార్థం ఐ.సి.ఎ.ఆర్ సెంట్రల్ టొబాకో రీసెర్చి ఇనిస్టిట్యూషన్ ఉన్న ఒక వీధికి ఈయన పేరుతో "ఎన్.సి.గోపాలాచారి రోడ్డు" అని నామకరణం చేసారు.
ఆయన జనవరి 18, 2012 న మరణించారు.
దామెర్ల
"దామెర్ల" ప్రకాశం జిల్లా కొమరోలు మండలానికి చెందిన గ్రామము. ఈ గ్రామం కొమరోలు గ్రామ పంచాయతీ పరిధిలోని గ్రామము.
శ్రీ సిద్ధేశ్వరస్వామివారి ఆలయం:- ఈ ఆలయం దామెర్ల చెరువుగట్టున ఉంది. ఈ ఆలయ ఆవరణలో, శ్రీ గాయత్రీ విఙాన ఆశ్రమ పాఠశాల ఉంది. ఈ పాఠశాలలో 7 నుండి 12 సంవత్సరాల వయసుగల అనాథ చిన్నారులను చేర్చుకొని ఉచిత వసతి కల్పించెదరు.
[1] ఈనాడు ప్రకాశం; 2015, మే నెల-23వతేదీ; 5వపేజీ.
పర్సా సత్యనారాయణ
పర్సా సత్యనారాయణ (జూన్ 2, 1924 - మే 22, 2015) కార్మిక నేత, మార్క్సిస్టు యోధుడు.
వెంకటసుబ్బమ్మ, వెంకమరాజు దంపతులకు గుంటూరు జిల్లా, కంభంపాడులో జూన్ 2, 1924 న జన్మించారు. పదో ఏడు వచ్చే వరకు సోంత ఊర్లోనే ఉన్నారు. ఖమ్మం జిల్లా కొత్తగూడెంలో 1943 లో స్థిరపడ్డారు. తర్వాత తెనాలి ప్రాంతంలోని నందివెలుగులో ఉన్న తన మేనమామ ఇంటికి వెళ్లారు.
19 సంవత్సరాల వయస్సులోనే కమ్యూనిస్ట్ ఉద్యమంలో చేరారు. కమ్యూనిస్ట్ ఉద్యమంలో చేరిన తొలి నాళ్లలోనే నైజాం ప్రభుత్వానికి వ్యతి రేకంగా ప్రజలను సమీకరించి సాయుధ పోరుకు సిద్ధం కావడమే కాకుండా పాల్వంచ ఏరియా దళ కమాండర్‌గా పనిచేసి నిజాం అకృత్యాలపై పోరు సలిపిన నేతగా పేరొందారు. కార్మికుల జీవితాలలో వెలుగు నింప డానికి ఉద్యమాలను ఆయుధంగా చేసుకున్నాడు. ఈక్రమంలోనే సింగ రేణి కార్మికులెదుర్కొంటున్న సమస్య లపై సమర శంఖం పూరించడానికి ఆయన ఆద్యు డిగా నిలిచారు. ఇందుకుగాను పర్సా సింగరేణి కాల రీస్ ఎంపాయిస్ యూనియన్ ను స్దాపించారు. గని కార్మికుల జీవితాల్లో మార్పు కోసం అనేక పోరాటా లను ఈ యూనియన్ ద్వారా నిర్వహించారు.
ఆయ నకు ఇద్దరు కుమారులు, ముగ్గురు కూతుర్లు ఉన్నారు. నిజాంకు వ్యతిరే కంగా పోరాడుతున్న క్రమంలో అరె స్టయిన పర్సా 2 సార్లు ఔరం గాబాద్ జైలు గోడలు దూకి తప్పిం చుకున్నాడు. దీంతో పర్సా సత్యనా రాయణ ఉద్యమ కదలికలపై ప్రత్యే క నిఘా పెట్టిన నైజాం సర్కార్ ఆయనను డేంజరస్ ప్రిజనర్‌గా ప్రక టించింది. సాధారణంగా ఖైదీలను ఉంచే చెర సాలలో కాకుండా ఆయనను 6 అడుగుల పొడవు, 8 అడుగుల ఎత్తున్న చీకటి చెరసాలలో నెలల తరబడి బంధించింది.
కమ్యూనిస్ట్ ఉద్యమంలో చేరిన నాటి నుండి కార్మిక శ్రేయస్సు కోసం పాటుబడిన పర్సా 1970 నుండి 2002 వరకు ఉమ్మడి ఆంధ్రప్రదేశ్ సిఐటియు రాష్ర్ట అధ్యక్షుడిగా సుదీర్ఘకాలం పనిచే శారు. అలాగే సిఐటియు అఖిల భారత కమిటీ ఉపా ధ్యక్షుడిగా పనిచేసిన పర్సా దేశంలోని కార్మికచట్టాలు కార్మికులకు ఉపయోగపడేలా ఉద్యమాలు నిర్వహిం చారు. సిపిఎం పార్టీలో కీలక నాయకుడిగా ఉన్న ఆయన 1962లో పాల్వంచ శాసనసభా నియోజక వర్గంనుంచి ఎంఎల్‌ఏగా గెలుపొందారు.
కొద్ది రోజులుగా... తీవ్ర అనారోగ్యంతో బాధపడుతున్న పర్సా సత్యనారాయణ పశ్చిమ గోదావరి జిల్లా ఏలూరు లోని కుమార్తె ఇంటివద్ద 2015, మే 22 వ తేదీన తుది శ్వాస విడిచారు.
షార్జా
షార్జ ( / ʃ ɑr dʒ ə / ; అరబిక్ : الشارقة "AS-Šāriqah)" మూడవ అతిపెద్ద మరియు మూడవ అత్యధిక జనాభా కలిగిన నగరం యునైటెడ్ అరబ్ ఎమిరేట్స్ (UAE) లో భాగం. ఇది ఉత్తర తీరంలో ఉన్న పెర్షియన్ గల్ఫ్ లో అరేబియన్ ద్వీపకల్పం .
దేశంలోని ఏడు ఎమిరేట్స్ లలో షార్జా, ఒకటి. మిగిలినవి అబుధాభి, దుబాయ్, అలైన్, రాస్ అల్ ఖైమా, పుజైరా, ఉమ్మ్ అల్ క్వయిన్.
1971 డిసెంబరు 2 న 7 ఎమిరేట్స్ దుబాయితో కలసి యునైటెడ్ ఎమిరేట్స్ అనే సమూహ దేశంగా ఏర్పడ్డాయి.
అల్లెం
అల్లెం అనేది హిందూ వివాహ వ్యవస్థలో ఒక ఆచారంగా కొన్ని ప్రాంతాలలో ఉంది. కుమార్తెకు వివాహం చేసిన తరువాత అల్లుణ్ణి ఆరు నెలలు తమ యింటిలో ఉంచడాన్ని "అల్లెం పెట్టడం" అంటారు. ఆరుమాసాలు బాగా పౌష్టికాహారాన్నిచ్చి బలంగా తయారుచేస్తే కూతురి కడుపున ఆరోగ్యకరమైన పిల్లలు పుడతారని వారి నమ్మకం.
పాతకాలంలో అన్నిప్రాంతాల్లో చాలా చిన్న వయసులో పెళ్ళి చేసేవారు.కొందరు అమ్మాయి యుక్తవయస్కురాలు కాకముందే చేస్తే కొందరు ఆ తర్వాత 3,4 ఏళ్లకే... సరే పెళ్లయ్యాక ఎన్నేళ్లకో అమ్మాయిలు కాపురాలకు వచ్చేవారు...ఈలోగా అమ్మాయిని అత్తారింటికి పంపేముందు అల్లుడిని "అల్లెం"కు పిలిచేవారు. ఈ అల్లెం పెట్టడం కొన్ని నెలలపాటు సాగేది.
ఈ అల్లెం, అల్లెము అన్న పదానికి మూలం "అల్లిరము" అన్న పదం. పెళ్ళి అయిన తోడనే యల్లునిఁ బిలిచి యత్తవారింటఁబెట్టెడు విందు, మనుగుడుపు, అల్లిరము అన్న పదానికి అర్ధం విందు అని.
ఈ పదం కొన్ని వందల ఏళ్లనాటిది...
పదకవితాపితామహుడు అన్నమయ్య ఈ సంకీర్తనలో ఆ దేవదేవుడిని అల్లీరము/అల్లెం తిందువు రమ్మని పిలుస్తున్న గేయాన్ని చూడండి
ఇవటూరి విజయేశ్వరరావు
ఇవటూరి విజయేశ్వరరావు ప్రముఖ వాయులీన విద్వాంసులు. 
విజయేశ్వరరావు అచ్చిరాజు, రాజేశ్వరి దంపతులకు 1938 మే 25 న విశాఖపట్నం లో జన్మించారు. బాల్యం నుంచి సంగీతంపై మక్కువ పెంచుకున్న విజయేశ్వరరావుకు ఆయన తల్లిదండ్రులు కర్ణాటక సంగీతంలో శిక్షణ ఇప్పించారు. వయోలిన్‌, గాత్రం రెండింటా పాండిత్యం సంపాదించిన విజయేశ్వరరావు వాయులీన విద్వాంసుడిగా కర్ణాటక సంగీత ప్రపంచానికి సుపరిచితులు. ఈయన జీవితం మూడు సంగీత కార్యక్రమాలతో ముడిపడి ఉంది. అవి అధ్యయనం, ప్రదర్శన మరియు అధ్యాపనం. ఆయన మహారాజ కళాశాల,విజయనగరం లో 1947 లో తన తొమ్మిదవ యేట వయోలిన్ శిక్షణ కోసం చేరారు. తరువాత ఆయన 12 సంవత్సరాలపాటు శిక్షణను ద్వారం వెంకటస్వామి నాయుడు శిష్యరికంలో కొనసాగించారు. ఆయన 1965 లో ఆంధ్ర విశ్వవిద్యాలయం సంగీతం (వయోలిన్) నందు డిప్లొమా పొందారు. ద్వారం వెంకటస్వామి నాయుడి ప్రైజ్ ను అచట పొందారు. తన పన్నెండవ యేట 1950 లో సంగీత ప్రదర్శనలిచ్చుట ప్రారంభించి అనేక బిరుదులు, అవార్డులు పొందారు. 1970-74 మధ్య కాలికట్‌ ఆకాశవాణి కేంద్రంలో నిలయ విద్వాంసుడిగా పనిచేశారు. 1986లో ‘ఎ’ గ్రేడ్‌ విద్వాంసుడి హోదా సంపాదించారు. 1992 వరకూ ఆకాశవాణి విశాఖపట్నం కేంద్రం నిలయ విద్వాంసుడిగా సేవలందించి స్వచ్ఛంద పదవీ విరమణ చేశారు. ఇవటూరిని గౌరవ ప్రొఫెసర్‌గా నియమిస్తూ ఏయూ నిర్ణయం తీసుకుంది.ఆయన 1995-96 వరకు ప్రొఫెసర్ గా పనిచేసారు. ఆయన ఆల్ ఇండియా రేడియో లో అనేక "సంగీత శిక్షణ" కార్యక్రమాలను కూడా నిర్వహించారు. ఆయన సంగీత శిక్షకునిగా తన 14 వ యేట నుండి శిష్యులకు బోధించుట ప్రారంభించారు. ఆయన విజయనగరం లో ద్వారం వెంకటస్వామి నాయుడు మెమోరియల్ స్కూలు ను 1961 లో ప్రారంభించారు. ఆ పాఠశాల నుండి అనేకమంది ప్రసిద్ధ సంగీతకారులను తయారుచేసారు. ఆయన 1974 లో కాలికట్ నుండి వచ్చిన తరువాత సంగీత ఉద్యమంలో అనేక ప్రక్రియలను ప్రారంభించారు. వాటిలో బోధన, ప్రసిద్ధ సంగీతకారుల సంగీత రికార్డులతో కూడిన సంగీత గ్రంథాలయం, నెలవారీ సంగీత సభలు నిర్వహణ, ఆయన గృహం సంగీత విజ్ఞాన సర్వస్వంగా తీర్చిదిద్దుట. ఆయన శిష్యులు దేశ విదేశాలలో విశేష కీర్తినార్జించారు.
ఈయన 75 వ జన్మదినాన్ని ఆయన అభిమానులు విశాఖపట్నం లోని కళాభారతి లో నిర్వహించారు.
ఆయన అక్టోబరు 19 2014 న మరణించారు.ఆంధ్రప్రదేశ్‌ ప్రభుత్వం తరఫున 2009లో అప్పటి ముఖ్యమంత్రి కొణిజేటి రోశయ్య చేతులమీదుగా రాజీవ్‌ప్రభ పురస్కార్‌ అందుకున్నారు. ఇవటూరి సేవలకు గుర్తింపుగా ప్రభుత్వం 2011లో ప్రతిభా రాజీవ్ పురస్కారంతో సన్మానించింది. తెలుగు కవిత్వం, లలిత కళలు, అవధానం తదితర రంగాల్లో విశిష్ట సేవలు అందించిన 11 మంది ప్రముఖులతో పాటు ఈయనకు తెలుగు విశ్వవిద్యాలయం ప్రతిభాపురస్కారాలను ప్రకటించింది.
నేతి శ్రీరామశర్మ
నేతి శ్రీరామశర్మ ప్రముఖ సంగీత విద్వాంసులు. వీరు ఆకాశవాణి నిలయ విద్వాంసులుగా విశాఖపట్నం, విజయవాడ, హైదరాబాద్ ఉద్యోగ బాధ్యతలు నిర్వహించి అచ్చటనే పదవీ విరమణ పొందారు.
నేతి శ్రీరామశర్మ కృష్ణా జిల్లా లోని వల్లభాపురంలో లక్ష్మీనారాయణ, సీతారామమ్మ దంపతులకు 1928 నవంబరు 14 న జన్మించారు. ఈయన తండ్రి తండ్రి హరికథా భాగవతులైన కారణాన, విజయవాడలో గాయక సార్వభౌమ కీ.శే. పారుపల్లి రామకృష్ణయ్య పంతులు వద్ద వయొలిన్, గాత్ర సంగీతం, గురుకుల పద్ధతిలో శిక్షణనందుకున్నారు. అచట ప్రముఖ సంగీత విద్వాంసులు మంగళంపల్లి బాలమురళీకృష్ణ, అన్నవరపు రామస్వామి గార్లు ఈయనతో పాటు అచట అభ్యసించినవారే. అచట వయోలిన్ విధ్వాంసునిగా విశేష ప్రతిభకనబరచారు.
ఆయన 1958 లో ఆల్ ఇండియా రేడియోలో స్ఠాప్ ఆర్టిస్టుగా చేరారు. అచట 1988 వరకు కొనసాగారు. ఉద్యోగ నిర్వహణలోను, ఆకాశవాణి జాతీయ సమ్మేళనాలలోను జాతీయంగా ప్రసిద్ధులైన సంగీత విద్వాంసులందరికీ వయొలిన్ సహకారం అందించి వారి ప్రశంసలందుకున్నారు. ఆయన వందలమంది విద్యార్థులకి గురుకుల పద్ధతిలో సంగీత శిక్షణనందించారు. రేడియో ద్వారా సంగీత పాఠాలు కూడా కొద్దికాలం నిర్వహించారు.ఆయన గురువులైన పారుపల్లి, సుసర్ల దక్షిణామూర్తి శాస్త్రుల వర్థంతులు, జయంతి ఉత్సవాలు ఘనంగా నిర్వహించారు. ఆయన అనేకమంది ప్రజ్యాత సంగీతకారులకూ శిక్షణనిచ్చారు. అందుకే శిష్యులందరూ అత్యంత ఆత్మీయంగా ‘సంగీతానంద’ బిరుదుతో ఘనంగా సత్కరించారు.
ఆయన అనేక సంగీత సాహిత్య సంస్థలకు లక్షకుపైగా ధన సహాయం అందించిన వితరణశీలి. వినయశీలియైన వయొలిన్ విద్వాంసులు నేతి శ్రీరామశర్మ 84 ఏళ్ళ వయస్సులో మే 2 2012 న హైదరాబాద్‌లో స్వగృహంలో స్వర్గస్తులైనారు.
సుధా రఘునాథన్
సుధా రఘునాథన్ (తమిళం:சுதா ரகுநாதன்) కర్ణాటక సంగీత విద్వాంసురాలు. దక్షిణ భారతదేశ సంగీత దర్శకురాలు.i
సుధా రఘునాథన్ బెంగళూరులో ఒక తమిళ బ్రాహ్మణ కుటుంబంలో జన్మించారు. 1977 లో వారి కుటుంబం చెన్నై వెళ్ళింది. She studied at Ethiraj College, and obtained a postgraduate degree in Economics.
సుధా రఘునాథన్ కర్ణాటక సంగీతంలో ప్రారంభ విద్యను ఆమె తల్లి వి.చూడామణి వద్ద అభ్యసిందింది. ఆమె మూడవయేట నుంచి భజనలు, హిందూ భక్తి గీతాలను ఆలపించుట ప్రారంభించింది. ఆమె బి.వి.లక్ష్మణ్ వద్ద తన శిక్షణను కొనసాగించింది. 1977 లో ఆమె కర్ణాటక సంగీతం ఎం.ఎల్.వసంతకుమారి అధ్వర్యంలో 13 సంవత్సరాలపాటు అభ్యసించుటకు భారత ప్రభుత్వం నుండి స్కాలర్ షిప్ పొందింది.
The early years of her training under Vasanthakumari involved considerable amounts of listening to the teacher and other practitioners to absorb their style and oeuvre. Part of her duties involved the accompaniment on the tanpura of her teacher during concerts, and occasionally singing the higher registers.
As of January 2015, she is preparing to debut in Kollywood as a music director with the upcoming Tamil film 'Thanneer' based on a Novel published in 2009 by Ashoka Mitran.
Sudha Raghunathan has performed at the Madras Music Season, the most distinguished venue for Carnatic music, every year since 1990, when her teacher Vasanthakumari died. She is considered among the top rank of Carnatic performers. Indeed, with the award in 2013 of the Sangita Kalanidhi of the Madras Music Academy, her importance as one of India's finest classical musicians has been firmly established. She recently was awarded the Padma Bhushan, India's third-highest civilian honor in January 2015.
Besides the Carnatic repertoire, Sudha Raghunathan has also explored the world music scene, in particular fusion music. She has performed as a playback singer in the Tamil cinema as well.
Following other stalwarts of Carnatic music, Sudha Raghunathan in turn has also taught the tradition to her students.
Sudha Raghunathan is married and has two children.
She is known for her charitable work, heading the Samudaaya Foundation that provides healthcare to the poor. The foundation has also raised funds for victims of the Gujarat earthquake and cyclone relief in Orissa.
గుడిపాటిచెరువు
"గుడిపాటిచెరువు" గుంటూరు జిల్లా వెల్దుర్తి(గుంటూరు) మండలానికి చెందిన గ్రామం.
ఈ గ్రామములో, ఐ.టి.డియే., ఎన్.టి.ఆర్. వైద్యసేవ ఆధ్వర్యంలో, 26,మే-2015నాడు, ఉచిత మెగా వైద్యశిబిరం నిర్వహించెదరు. [1]
[1] ఈనాడు గుంటూరు రూరల్; 2015,మే నెల-26వతేదీ; 5వపేజీ.
పేపకాయల లక్ష్మణరావు
పేపకాయల లక్ష్మణరావు (పి.లక్ష్మణరావుగా సుపరిచితుడు) ప్రముఖ రంగస్థల నటుడు. ఆయన నాటకరంగంలోనూ, అభిమానుల్లోనూ సంపత్‌నగర్ లక్ష్మణరావు అన్న పేరు స్థిరపడింది. పలుపౌరాణిక నాటకాలలో అనేక పాత్రలను పోషించిన ఈయనకు ఎన్‌టీఆర్ రంగస్థల అవార్డుకు ఎంపికయ్యారు.
పి.లక్ష్మణరావు తూర్పుగోదావరి జిల్లాకు చెందిన ఎలుగుబంద గ్రామంలో 1943లో వ్యవసాయ కుటుంబంలో జన్మించారు. చిన్నపుడు చదువులో అంత శ్రద్ధ చూపకపోవడంతో తండ్రి అతడి మేనమామ సూర్యనారాయణ వద్దకు పంపడంతో అక్కడ ఆయనకు వ్యవసాయంలో సహాయం చేయడం చేస్తుండేవాడు. నాటకాలంటే ఉన్న శ్రద్ధను గమనించిన ఆయన రాజమండ్రి చింతా సుబ్బారావు గారి వద్ద శిష్యుడిగా చేర్పించారు. మూడేళ్ళు శిక్షణ పూర్తిచేసిన లక్ష్మణరావు తన 15వ యేట నాటకాల్లో అడుగుపెట్టాడు.
అక్కడా ఇక్కడా నేర్చిన పద్యాలు పాడుకుంటూండేవారు. చిన్నప్పుడు ఆళ్లూ ఈళ్లూ పాడిన పద్యాలు నెమరేస్తూ గొడ్లు గాచుకుంటూ తిరిగేవాడు. ఆయనలోని అసాధారణ ధారణశక్తిని, గాత్ర ధర్మాన్నీ గుర్తించిన వీర్రాజు అనే వ్యక్తి ఆయన చేత ‘శ్రీ రామాంజనేయ యుద్ధం’ నాటకంలోని పద్యాలను, సంభాషణలను పూర్తిగా బట్టీ పట్టించారు. అవి విన్నవారు ఆయనను బలవంతంగా నాటకరంగానికి ఎక్కించడంతో నటునిగా జీవితం ప్రారంభించారు. ఆంజనేయుడి వేషంలో లక్ష్మణరావుని చూసి ఊళ్లో జనం ఆశ్చర్యపోయారు. ఆ వార్త ఆ నోట ఆ నోట చాలా వూళ్లకి పాకింది. అక్షర సంగీత జ్ఞానం లేకుండానే అమాంతంగా నాటకరంగంలోకి దూసుకొచ్చిన అతన్ని ఆపడం ఇక ఎవరివల్లా కాలేదు. అతని భాషకీ, బాణీకి వంకలు పెడుతున్న కొద్దీ చెలరేగిపోయాడు. మద్రాసు నుంచి గ్రాముఫోను కంపెనీ వాళ్లొచ్చి లక్ష్మణరావు పద్యాలను రికార్డు చేసి మార్కెట్లోకి వదిల్తే ఆ గొంతు విని ఆంధ్రదేశం అదిరిపడింది. చావుకీ పెళ్లికీ బారసాలకీ అన్నిటికీ మైకుల్లో ఇతగాడి రికార్డు పెట్టి ఊళ్లకి ఊళ్లు పద్యనాటక మైకంలో తూలిపడుతుండేవి. నేల ఈనిందా అన్నట్టు జనం పోటెత్తి మరీ అతని నాటకం చూడ్డానికి ఎగబడ్డారు. ఒక్క సారిగా లక్ష్మణరావు సూపర్ స్టార్ అయిపోయాడు. రేటు పెంచాడు. రోజుకో నాటకం, పూటకో ఊరు తిరుగుతూ ఉర్రూతలూగించాడు. వరస నాటకాలతో గొంతు రాసుకుపోయి బాధిస్తున్నా మహానుభావుడు ఆ బాధని దిగమింగి మరీ పద్యం అందుకుంటాడు గానీ ఏరోజూ మద్యాన్ని మందుగానైనా దరిచేరనివ్వలేదు.
మరో సుప్రసిద్ధ నటులు షణ్ముఖి ఆంజనేయ రాజు శ్రీరామునిగా, లక్ష్మణ రావు ఆంజనేయునిగా ఎక్కువుగా నటించేవారు. వీరి నాటకం ఉందంటే పరిసర గ్రామాలనుంచి నాటకాభిమానులు వేలదిగా హాజరయ్యేవారు. తనతో పాటు ఎవరు శ్రీరాముని పాత్రలో నటించినా లక్ష్మణరావు నటనలో, ఏకాగ్రతలో లోపం ఉండేది కాదు. ఆంజనేయుడే ఆవహించినట్టు పాత్రలో లీనమైపోయేవారు. 1970ల నాటికే లక్ష్మణరావు రికార్డిస్టుగా పద్యనాటకాభిమానుల హృదయాలను చూరగొన్నారు.
లక్ష్మణరావు తన 15 వఏట నాటకాల్లో అడుగుపెట్టారు, తన గురువు సూర్యనారాయణ వద్ద మూడేళ్ళు సహాయకునిగా ఉంటూ తన మొదటి ప్రదర్శనను రాజమండ్రి దేవీచౌక్ వద్ద దసరా సంభరాలలో ఆంజనేయునిగా చూపరు. అప్పటి నుండి 50 ఏళ్ళపాటు సుమారు 15 వేల ప్రదర్శనలలో పాల్గొన్నారు.
గత 55 సంవత్సరాలుగా రామాంజనేయ యుద్ధం నాటకాన్ని 15వేలకుపైగా ప్రదర్శనలను ఇచ్చి అందరి మన్ననలను లక్ష్మణరావు పొందారు. సంపతనగరం లక్ష్మణరావుగా రాష్ట్రప్రజలకు సుపరిచితుడైన ఆయన అంతగా చదువుకోకపోయినాగానీ శాస్ర్తియ సంగీతాన్ని నేర్చుకుని రామాంజనేయ యుద్ధం, గయోపాఖ్యానం నాటకాల్లో నటించారు.
ఆయన 2017 ఏప్రిల్ 28న మరణించాడు. ఎంతో ప్రతిభా పాటవాలు, పాండిత్యం ఉన్నా వ్యక్తిగత క్రమశిక్షణ లేక ఆర్థికంగా, శారీరకంగా క్షీణదశను అనుభవించిన ఎందరో కళాకారులు ఉన్న పౌరాణిక నాటక రంగంలో లక్ష్మణరావు ఎంతో క్రమశిక్షణతో మెలిగారు. లక్ష్మణరావు స్వగ్రామం తూర్పు గోదావరి జిల్లా ఎలుగుబందలో అభిమానులు ఏర్పాటు చేసిన ఆయన విగ్రహాన్ని ఆవిష్కరించారు.
పొలిశెట్టి లింగయ్య
పొలిశెట్టి లింగయ్య (1970 - మే 15, 2012) రచయిత, గాయకుడు, పల్లె సుద్దులు ఒడిసిపట్టి వాటిని ప్రపంచానికి పరిచయం చేసిన అక్షరకెరటం.
పొలిశెట్టి నారాయణ, లింగమ్మ దంపతులకు నల్గొండ జిల్లా, వేములపల్లి మండలం, సల్కునూరు గ్రామంలో 1970 లో జన్మించాడు. 8వ తరగతి చదువు మధ్యలోనే ఆపుచేశాడు.
పేదరికంలో పుట్టడం వల్ల చుట్టు ఉన్న సమాజంలో రుగ్మతలపై అవగాహన పెంచుకున్నాడు. పాటను ఆయుధంగా మలుచుకొని వాటిని రూపుమాపాలని ప్రయత్రించాడు. ప్రజానాట్యమండలిలో చేరి ప్రజా పాటలు ఆలకిస్తూ పల్లె సుద్దులను సృష్టించి పల్లె సుద్దుల బ్రహ్మగా పేరు తెచ్చుకొని ప్రజల పాటలు పేరుతో పుస్తకాన్ని వెలువరించాడు.
రాజీవ్ గాంధీ చనిపోయిన తర్వాత ‘‘రాజీవ్‌కు జోహర్లు’’ పేరుతో పాటలు రాసి, ఆ పాటల క్యాసెట్‌ను 14 భాషల్లో విడుదలచేశాడు. అది దేశవ్యాప్త గుర్తింపు తెచ్చింది.
జానపదాల్లో మరదలు పిల్లా బాలమ్మ బాగున్నవా - ఈ బావ నీకు యాదున్నడా అంటూ బావ మరదళ్ల మధ్య ఆటపట్టించే పాటలు, లవ్‌ర్యాప్, గజ్జెల గంగోళి, కోటమైసమ్మ, దండు మైసమ్మ పాటలు గీత ఆడియో రికార్డింగ్ ద్వారా సారంగపాణి, వరంగల్ శంకర్నచే పాడించారు. సారా ఉద్యమంలో భాగంగా మరో దండోరా పేరుతో అబ్బబ్బ సారాయి పోతే పోయిందిరో అంటు ఉర్రూతలూగించాడు. పోలీసు అమరవీరులను స్మరిస్తూ రూపొందించిన శ్రద్ధాంజలి ఆల్బమ్ ఉన్నతాధికారుల ప్రశంశలు పొందింది. తెలంగాణ పౌరుషాన్ని చాటుతూ వీర తెలంగాణ, పోరు తెలంగాణ, వచ్చెర తెలంగాణ లాంటి పాటలు కట్టాడు.2012, మే 15 న ఆనారోగ్యంతో కన్నుమూశారు.
గంజరబోయినవారిపాలెం
"గంజరబోయినపాలెం" గుంటూరు జిల్లా చెరుకుపల్లి మండలానికి చెందిన గ్రామం.
ఈ గ్రామం బలుసులవారిపాలెం గ్రామ పంచాయతీ పరిధిలోని గ్రామం. 
గ్రామ దేవత శ్రీ శంకరమ్మ అమ్మవారి ఆలయం:- ఈ ఆలయంలో అమ్మవారి వార్షిక కొలుపులు, 2015,మే-20వ తేదీ బుధవారం నుండి, 24వతేదీ ఆదివారం వరకు, వైభవంగా నిర్వహించారు. ఐదవరోజైన ఆదివారంనాడు, ఆలయంలో ప్రత్యేకపూజలు నిర్వహించారు. జలధిలో నుండి అమ్మవారిని బయటకుతీసి, గ్రామోత్సవం నిర్వహించారు. ఆలయ ప్రవేశం అనంతరం, భక్తులు, అమ్మవారికి మొక్కుబడులు తీర్చుకున్నారు. మహిళలు అమ్మవారికి పసుపు, కుంకుమలు, నూతన వస్త్రాలు సమర్పించి, పొంగళ్ళు నైవేద్యంగా సమర్పించారు. అనంతరం భక్తులకు అమ్మవారి తీర్ధప్రసాదాలు అందజేసినారు. [1]
[1] ఈనాడు గుంటూరు రూరల్/రేపల్లె; 2015,మే-25; 2వపేజీ.
నీలాయపాలెం
"నీలాయపాలెం" ప్రకాశం జిల్లా చినగంజాం మండలానికి చెందిన గ్రామము.
శ్రీ ప్రసన్న వేంకటేశ్వరస్వామివారి ఆలయం:- నీలాయపాలెం గ్రామ పొలిమేరలో వెలసిన ఈ ఆలయంలో, 2015,మే24వ తేదీ ఆదివారంనాడు, శ్రీ శ్రీనివాస కళ్యాణం, కన్నులపండువగా నిర్వహించారు. తిరుమల తిరుపతి దేవస్థానం నుండి వచ్చిన వేదపండితుల ఆధ్వర్యంలో పూజ కార్యక్రమాలను చేపట్టినారు. తిరుమల నుండి తెచ్చిన దేవేరుల విగ్రహాలను ప్రత్యేకపూలమాలలతో అలంకరించారు. తిరుమలలో శ్రీవారికి చేసినట్లుగానే కళ్యాణ మహ్ఫోత్సవాన్ని అత్యంత వైభవంగా నిర్వహించారు. హోమపూజలు నిర్వహించారు. కళ్యాణ మహోత్సవం అనంతరం, తిరుమలనుండి తెచ్చిన ప్రత్యేక మాలలను, తలంబ్రాలను భక్తులకు అందజేసినారు. పొలాల మధ్య, పొలిమేర ప్రాంతములో ఉన్న ఆలయమైననూ, మండుటెండలను గూడా లెక్కచేయక, భక్తిశ్రద్ధలతో, భక్తులు ఎక్కువసంఖ్యలో, ఈ కార్యక్రమానికి తరలివచ్చారు. చినగంజాము, ఇంకొల్లు, నీలాయపాలెం, ఉప్పుగుండూరు మదలైన గ్రామాలనుండి గూడా భక్తులు విచ్చేసి, శ్రీవారి కళ్యాణ మహోత్సవాన్ని తిలకించి పులకించిపోయినారు. ఈ సందర్భంగా, ఆలయ కమిటీవారు భక్తుల దాహార్తి తీర్చడానికి చల్లని మజ్జిగ అందజేసినారు. కళ్యాణ మహోత్సవం అనంతరం, విచ్చేసిన భక్తులకు అన్నసంతర్పణ చేసారు. [1]
వరి. అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు ప్రకాశం; 2015,మే-25; 9వపేజీ.
బోదనంపాడు(మాచర్ల)
"బోదనంపాడు" గుంటూరు జిల్లా మాచెర్ల మండలానికి చెందిన గ్రామం. పిన్ కోడ్ నం. 522 426., ఎస్.టి.డి.కోడ్ = 08642.
ఈ గ్రామం నాగులవరం గ్రామ పంచాయతీ పరిధిలోని గ్రామం.
వి.రెడ్డిపాలెం
"వి.రెడ్డిపాలెం" గుంటూరు జిల్లా రొంపిచెర్ల మండలానికి చెందిన గ్రామం.
జిల్లా పరిషత్తు ఉన్నత పాఠశాల:- ఈ గ్రామానికి చెందిన శ్రీ ఎ.శ్రీనివాసరెడ్డి, మండల పరిధిలోని గోగులపాడు ఎస్.టి.కాలనీలోని ప్రభుత్వ ప్రాథమిక పాఠశాలలో ఉపాధ్యాయులుగా పనిచేయుచున్నారు. వీరి కుమార్తె యశ్వతా ఊర్మిళ, చిన్నతనం నుండి ప్రభుత్వ పాఠశాలలలోనే చదువుచూ, 2014-15 విద్యాసంవత్సరంలో, ఈ పాఠశాలలో 10వ తరగతి పరీక్షలు వ్రాయగా, ఆ పరీక్షలలో ఆమె, 10/10 గ్రేడ్ మార్కులు సాధించినది. ఈమె మండలంలోనే తొలిసారిగా ఈ ఘనత సాధించి, తన గ్రామానికీ మరియూ తన పాఠశాలకూ పేరుతెచ్చినది. [1]
[1] ఈనాడు గుంటూరు రూరల్/రేపల్లె; 2015,మే-26; 11వపేజీ.
గోవిందరాజు రామకృష్ణారావు
గోవిందరాజు రామకృష్ణారావు తెలుగు రచయిత మరియు అనువాదకుడు.
వర్ధమాన తెలుగు రచయిత్రులకు ప్రముఖ కవి, రాజ్యసభ సభ్యుడు, జ్ఞానపీఠ్‌ అవార్డు గ్రహీత డాక్టర్‌ సి. నారాయణరెడ్డి తన సతీమణి సుశీలా నారాయణ రెడ్డి పేర ఒక ట్రస్టును ఏర్పాటు చేశారు.ట్రస్టు ద్వారా నలుగురు వర్ధమాన రచయిత్రుల రచనల అచ్చుకు ఆర్థిక సహాయం అందజేస్తారు.ఈ ట్రస్టుకు గోవిందరాజు రామకృష్ణారావు అధ్యక్షులుగా ఉన్నారు.
పోడు
"పోడు" కృష్ణా జిల్లా కృత్తివెన్ను మండలానికి చెందిన గ్రామం. పిన్ కోడ్ నం. 521 324., ఎస్.టి.డి.కోడ్ = 08672.
ఈ గ్రామం నిడమర్రు గ్రామ పంచాయతీ పరిధిలోని గ్రామం.
జిల్లా పరిషత్తు ఉన్నత పాఠశాల:- ఈ పాఠశాలలో, 2014=15 విద్యాసంవత్సరంలో, 10వ తరగతి చదివి పరీక్షలు వ్రాసిన ఆముదాలపల్లి ఉమాదేవి, 10/10 గ్రేడ్ మార్కులు సాధించినది. మరియూ జల్లా ధర్మరాజు, ఎరగాని నవీన్ కుమార్ అను విద్యర్ధులు 9.7 గ్రేడ్ మార్కులు సంపాదించినారు.
మండల పరిషత్ పాఠశాల, పోడు
సముద్రమట్టానికి 5 మీ.ఎత్తు
మొగల్రూర్, భీమవరం, నర్సాపూర్, పాలకొల్లు
కల్ల, మొగల్తూర్, బంటుమిల్లి, భీమవరం
జువ్వలపాలెం, జక్కారం నుండి రోడ్డురవాణా సౌకర్యం కలదు. రైల్వేవెస్టేషన్; విజయవాడ 84 కి.మీ
గొల్లపాలెం(కృత్తివెన్ను)
"గొల్లపాలెం (కృత్తివెన్ను)" కృష్ణా జిల్లా కృత్తివెన్ను మండలానికి చెందిన గ్రామం. పిన్ కోడ్ నం. 521 324., ఎస్.టి.డి.కోడ్ = 0672.
ఈ గ్రామం కొమాళ్ళపూడి (KomallapuDi) గ్రామ పంచాయతీ పరిధిలోని ఒక చిన్న గ్రామం.
ఈ గ్రామానికి చెందిన శ్రీ బోయిన లక్ష్మణరాజు, విశాఖపట్నంలోని ఉక్కు కర్మాగారంలో పనిచేస్తున్నారు. వీరిని 2012వ సంవత్సరంలో ఉత్తమ ఉద్యోగిగా ఎంపికచేసి, కేంద్రమంత్రి చేతులమీదుగా పురస్కారాన్ని అందజేసినారు. [1]
80 కుటుంబాలు, 350 మంది జనాభా ఉన్న ఈ గ్రామంలో, కొంతమంది కష్టపడి ప్రభుత్వ పాఠశాలలో చదువుకుని, పైకివచ్చి, మన రాష్ట్రంలోనేగాక, ఇతర రాష్ట్రాలలో గూడా ఉద్యోగాలు చేస్తున్నారు. వీరందరూ కలిసి తాము పుట్టిపెరిగిన గ్రామాన్ని అభివృద్ధిచేయాలనే ఆలోచనతో, 2014,ఫిబ్రవరి-1వ తేదీనాడు "శ్రీ కృష్ణ యాదవ సంక్షేమ సంఘం" అను సంఘాన్ని స్థాపించి, గ్రామాభివృద్ధికి పాటుపడుచున్నారు. వీరు ప్రతి నెలా కొంత నగదును గ్రామానికి పంపుచూ, గ్రామంలో అభివృద్ధి కార్యక్రమాలు చేపట్టుచున్నారు. [1]
గొల్లపాలెం కృష్ణా జిల్లా, కృతివెన్ను మండలంలో ఉన్న ఒక ద్వీపం. ఈ ద్వీపంలో చినగొల్లపాలెం, పెద్ద గొల్లపాలెం అను రెండు ఊళ్ళు ఉన్నాయి. ఈ ద్వీపంలో కొబ్బరి,సర్వీ,చేపలువిరివిగా లభిస్తాయి. ఈ ద్వీపం పశ్చిమ గోదావరి జిల్లా మొగల్తూరు మండలం కాళీపట్నం రేవుకి ఆనుకుని ఉంది. కొబ్బరి చెట్లు, సర్వీ చెట్లతో ఉండే ఆ ద్వీపంలో సముద్రతీరం గుంటలతో నిండి ఉంటుంది. అందువల్ల ఈ ద్వీపం పర్యాటకులకు అనువైన స్థలం కాదు. కనుక ఈ ద్వీపం పర్యాటక ప్రాంతంగా అభివృద్ధి చెందలేదు. బంగాళా ఖాతంలో ఉన్న ఈ ద్వీపానికి చేరాలంటే పడవలో వెళ్ళాలి. ఈ ద్వీపంలో సముద్రపు రొయ్యలు, పీతలు, సందువా, కోణం, వంజరం, పండుగప్ప, సొరచేపలు, ఎండు రొయ్యలు, ఎండు చేపలు వంటివి దొరుకుతాయి.ఇక్కడ సుమారు 15000 వేల జనాభా ఉన్నారు.
పెద గొల్లపాలెం బీచ్ మాఘపౌర్ణమి సందర్భంగా 2017,ఫిబ్రవరి-10వతేదీ శుక్రవారంనాడు భక్తులతో కిటకిటలాడినది. సముద్రస్నానాలు చేయడానికి వచ్చినవారితో నిండిపోయినది. నిడమర్రు పంచాయతీ పరిధిలోని ఈ బీచ్‌లో, తెల్లవారుఝాము నుండియే భక్తులు సముద్రస్నాలకు పోటెత్తినారు. ఐదు రోజుల క్రితం నిడమర్రు గ్రామస్థులకు సముద్రపు వేట వలలలో శ్రీ సీతారాములు, ఆంజనేయ విగ్రహాలు దొరకటంతో వాట్ని ముస్తాబు చేసి ఈ సందర్భంగా సాగర తీరంలో ఉంచినారు. సముద్రస్నాలా అనంతరం భక్తులంతా శ్రీ సీతారాముల విగ్రహాలకు ప్రత్యేకపూజలు నిర్వహించినారు. [2]
సముద్రమట్టానికి 5 మీ.ఎత్తు
మొగల్తూరు, భీమవరం, పెడన, నర్సాపూర్. 
కృత్తివెన్ను, కలిదిండి, పెడన, ముదినేపల్లి.
మండల పరిషత్ ఉన్నత పాఠశాల ఉన్నది.
సింగరాయపాలెం, అల్లూరునుండి రోడ్డురవాణా సౌకర్యం ఉంది. రైల్వేస్టేషన్; విజయవాడ 79 కి.మీ
[1] ఈనాడు కృష్ణా; 2015,మే-27; 8వపేజీ.
[2] ఈనాడు కృష్ణా; 2017,ఫిబ్రవరి-11; 13వపేజీ.
అశ్విన్ మహేష్
అశ్విన్ మహేష్ ఒక రాజకీయ నాయకుడు, మాజీ ఖగోళవేత్త, మాజీ నాసా శాస్త్రవేత్త మరియు లోక్ సత్తా పార్టీ నాయకులు. ప్రస్తుతం లోక్ సత్తా పార్టీ "జాతీయ కార్యాచరణ సమితి"లో సభ్యులుగా ఉన్నారు. ఆయన Bangalore Political Action Committee (BPAC) కి వ్యవస్థాపక సభ్యుడు కూడా. 2009 లో ఆయనకు "అశోకా ఫెలోషిప్" లభించింది.
అశ్విన్ మహేష్ చదువు బెంగళూరులోని 'ఆర్మీ హై స్కూల్' మరియు చెన్నై లోని 'విద్యా మందిర్ సెకండరీ స్కూల్' లలో జరిగింది. తర్వాత 'సెయింట్ జోసెఫ్ కాలేజ్ ఆఫ్ ఆర్ట్స్ అండ్ సైన్సు' లో భౌతిక శాస్త్రం చదివారు. ఆ తర్వాత పాండిచ్చేరి విశ్వవిద్యాలయం నుండి యం.బి.ఎ చేసారు. వాండర్‌బిల్ట్ విశ్వవిద్యాలయంలో ఖగోళశాస్త్రం లో ఎమ్మెస్ చేసారు. యూనివర్సిటీ ఆఫ్ వాషింగ్టన్ లో వాతావరణ శాస్త్రంలో పీ.హెచ్.డీ చేసారు.
నాసాలో రీసెర్చ్ ఫాకల్టీగా పనిచేసారు. ఆయన ఒక నక్షత్రాన్ని కనుగొన్నారు. 'the companion to LkHα 234' అని దానికి నామకరణం చేసారు. ఒక దశాబ్దం పాటు వాతావరణ శాస్త్రవేత్తగా అంటార్కిటికా ఖండంలో మేఘాలను, మంచునూ అధ్యయనం చేసారు.
అమెరికా నుండి తిరిగి వచ్చాక ఆయన బెంగళూరు ఐ.ఐ.యం మరియు ఐ.ఐ.ఎస్.సి లలో పరిశోధకుడిగానే కాక కర్నాటక ప్రభుత్వ అర్బన్ అఫైర్స్ ఆఫీస్ లో అర్బన్ రీసెర్చ్ స్ట్రాటజిస్ట్ గా ఉన్నారు. 1998 లో ఆయన ఇండియా టుగెదర్ అనే అంతర్జాల పత్రికకు సహ వ్యవస్థాపకులు. అశ్విన్ బెంగళూర్ లో జరిగిన ఎన్నో పట్టణ అభివృద్ధి కార్యకరమాలకు మూలకారకుడు. ట్రాఫిక్ నిర్వహణ పరిష్కారాలు, చెరువులను కాపాడటం లాంటివి వాటిలో ఉన్నాయి. బెంగళూరు ఇన్ఫ్రాస్ట్రక్చర్ అండ్ డెవలప్మెంట్ టాస్క్ ఫోర్సు ఎజెండాలో ఆయన పాత్ర ఉంది.
మదిన సుభద్రమ్మ
మదిన సుభద్రమ్మ లేదా మదిన సుభద్రయ్యమ్మ (జ: 1781 - మ: ?) శ్రీ సర్ మహారాజా గోడే నారాయణ గజపతి రాయుడు గారి మేనత్త. మరియు మదిన జగ్గారాయుడుగారి తల్లి. శతకములు రచియించిన స్త్రీలలో నీమె యగ్రగణ్యురాలని కందుకూరి వీరేశలింగము పంతులుగారు కవిచరిత్రమునందు వ్రాసియున్నారు. ఈమె తరిగొండ వెంగమాంబకు సమకాలీనురాలు. ఈమె శ్రీరామ దండకము, రఘునాయక శతకము, కేశవ శతకము, కృష్ణ శతకము, రాఘవరామ శతకము రచియించెను.
తెలుగు కావ్యములు మదిన సుభద్రయ్యమ్మ 1893 సంవత్సరంలో రచించిన పుస్తకం. దీనిని కవయిత్రి మేనల్లుళ్లయిన శ్రీ రాజా గోడె నారాయణ గజపతి రాయనింగారు సి. ఐ. ఇ. వారివల్ల ఎడిట్ చేయబడి శ్రీ పరవస్తు శ్రీనివాస భట్టనాధాచార్యులయ్యవారలుంగారిచే విశాఖపట్టణమున ఆర్యవర ముద్రాశాలలో అచ్చువేసి ప్రకటింపంబడెను.
ఇందులో శ్రీ రామ దండకము; శ్రీ కోదండరామ శతకము మొదలగు వానిలోని పద్యములు; శ్రీ హరి రమేశ పద్యములు; శ్రీ రంగేశ్వర పద్యములు; శ్రీ సింహాచలాధీశ్వర పద్యములు; శ్రీ రఘునాయక శతకము; శ్రీ వేంకటేశ శతకములోని పద్యములు; శ్రీ కేశవ శతకము; శ్రీ కృష్ణ శతకము; శ్రీ సింహగిరి శతకములోని పద్యములు మరియు శ్రీ రాఘవ రామ శతకము ఉన్నాయి.
ఈమె కవనధోరణిని తెలుపుటకై యీమె రచితములని కవిచరిత్రలో వ్రాసిన రెండు పద్యములు:ఉ. శ్రీరమణీకళత్ర సరసీరుహ నేత్ర జగత్పవిత్ర స
త్సారసబృందమిత్రసురసన్నుతిపాత్ర నరేంద్రపుత్ర శృం
గారసమగ్రగాత్ర జనకర్మవిదారణకృచ్చరిత్ర శ్రీ
నారదమౌనిగీతచరణా రఘునాయక దీనపోషకా.
ఉ. మన్ననదప్పియున్న యెడ మక్కువగల్గినవారి నేనియున్
దిన్నగ మందలించినను దెల్లముగామది నొవ్వకుండునే
యన్నకు ధార్తరాష్ట్రునకు నాదరమొప్ప హితోపదేశమి
ట్లెన్నగ జేసి యావిదురు డేమి ఫలంబును జెందె గేశవా!
సోడియం అసిటేట్
సోడియం అసిటేట్ అనునది ఒక రసాయనిక సమ్మేళన పదార్థం.సోడియం, మరియు అసెటిక్ ఆమ్ల చర్య ఫలితంగా ఏర్పడిన సోడియం లవణం.ఈ సోడియం సమ్మేళనాన్ని సోడియం ఈథనోయేట్ అని కూడా అంటారు.ఈ సమ్మేళనం యొక్క ఎంపిరికల్ ఫార్ములా CHCOONa, సక్షింప్తంగా NaOAc.
ఇది రంగు లేని ఒక సోడియం సమ్మేళనం. ఈ సమ్మేళనం పలుఉపయోగాలు కలిగిఉన్నది. నీరు, ఆల్కహాల్, హైడ్రోజన్, మరియు సల్పర్ డై ఆక్సైడ్‌లలో సోడియం అసిటేట్ కరుగుతుంది.15 °C వద్ద మిథనాల్‌లో 100 గ్రాముల ఆల్కహాల్‌లో 16 గ్రాముల సోడియం అసిటేట్ కరుగుతుంది.అలాగే ఇథనాల్ లో15 °C వద్ద 5.3 గ్రాములు, అసిటోన్‌లో 0.5 గ్రాములు కరుగుతుంది.వినెగర్ వాసన కలిగియున్నది.అణుఫార్ములా:CHNaO.అణుభారం:83.033గ్రాం/మోల్.
బ్రోమోఈథేన్ వంటి ఆల్కైల్ హేలినాయిడులతో సోడియం అసిటేట్‌ను చర్య చెందించి ఎస్టరులను ఏర్పరచ వచ్చును. ఈ చర్యను వేగవంతం చెయ్యుటకుసీసియం లవణాలను ఉత్పేరకాలుగా ఉపయోగిస్తారు.
పారిశ్రామికంగా గ్లాసియల్ అసిటిక్ ఆమ్లం మరియు సోడియం హైడ్రోక్సైడ్‌లనుండి సోడియం అసిటేట్‌ను ఉత్పత్తి చెయ్యుదురు .
పండగ చేస్కో
పండగ చేస్కో 2015 మే 29, శుక్రవారం విడుదలైన తెలుగు సినిమా.
పోర్చుగల్‌లో ఉన్న కార్తీక్ పోతినేని (రామ్). వీడియో గేమ్స్ అభివృద్ధి చేసే పెద్ద సంస్థ పెట్టి, కోట్లు గడిస్తాడు. తల్లితండ్రులు (పవిత్రా లోకేశ్, రావు రమేశ్), చెల్లెలు, బావ ఉంటారు. పెళ్ళి చేసుకోవాలని అనుకుంటున్న తరుణంలో అతనికి అనుష్క (సోనాల్ చౌహాన్) అనే మరో పారిశ్రామికవేత్త తారసపడుతుంది. సరైన వయసులోగా భారతీయ సంతతి వ్యక్తిని ఎవరినైనా పెళ్ళిచేసుకోకపోతే, వేల కోట్ల ఆస్తి మొత్తం వేరొకరికి వెళ్ళిపోతుందని ఆమె తండ్రి వీలునామా రాసిన సంగతి ఆమెకు ఆలస్యంగా తెలుస్తుంది. ముప్ఫై రోజులే గడువు ఉండడంతో, వరుడి కోసం వెతుకుతున్న ఆమె కార్తీక్‌ను పెళ్ళాడాలనుకుంటుంది.
మరోపక్క, బొబ్బిలిలో ఉండే హీరోయిన్ దివ్య (రకుల్ ప్రీత్ సింగ్). ఆమె తల్లి, తండ్రి (మిర్చి సంపత్) విడిపోతారు. తల్లి, మేనమామ (సాయికుమార్) దగ్గర పెరుగుతుంటుంది. పచ్చగడ్డి వేస్తే భగ్గుమనే తండ్రికీ, మేనమామకూ మధ్య నలిగిపోతుంటుంది. లాభం లేదని వేరే ఊరికి వచ్చేస్తుంది. కాలుష్యానికి కారణమవుతోందంటూ కార్తీక్ కర్మాగారం మీద కేసు వేసి, మూయించే పరిస్థితి తెస్తుంది. మనదేశంలోని ఈ కర్మాగారం కోసం పోర్చుగల్ నుంచి పెళ్ళి పనులు కూడా పక్కన పడేసి, మరీ వస్తాడు కార్తీక్.
కార్తీక్ ఇక్కడ కొచ్చాక, దివ్యను ప్రేమలో పడేయడానికి ప్రయత్నిస్తాడు. ఇంతకీ కార్తీక్ ఎవరు? అతనికీ దివ్య తండ్రికీ ఉన్న బంధం ఏమిటి? దివ్య తండ్రికీ, మేనమామకూ మధ్య వైరానికి కారణం ఏమిటి? లాంటి ప్రశ్నలకు సమాధానమే మిగిలిన కథ.
లుక్కావారిపాలెం
"లుక్కావారిపాలెం" గుంటూరు జిల్లా నగరం మండలానికి చెందిన గ్రామం.
గ్రామదేవత శ్రీ గుడారంకమ్మ తల్లి ఆలయం:- గ్రామస్థుల, భక్తుల విరాళాలతో నూతనంగా నిర్మించిన ఈ ఆలయంలో 2015,మే-28వ తేదీ గురువారంనాడు, అమ్మవారి విగ్రహప్రతిష్ఠా మహోత్సవం నిర్వహించెదరు. అనంతరం విచ్చేసిన భక్తులకు అన్నదానం నిరవించెదరు. [1]
[1] ఈనాడు గుంటూరు రూరల్/రేపల్లె; 2015,మే-28. 2వపేజీ.
అరికరేవుల సునందా శాస్త్రి
అరికరేవుల సునందా శాస్తి కర్ణాటక సంగీతంలో విద్వాంసురాలు. ప్రసిద్ధ వైణికురాలు.
ఆమె గుంటూరు జిల్లా పేటేరు గ్రామంలో సంగీత కారుల కుటుంబానికి చెందిన శ్రీహరి రావు మరియు సుశీల దంపతులకు జన్మించారు. ఆమె మద్రాసుకు వెళ్ళి సంగీతాన్ని అభ్యసించారు. 1954 మరియు 1955 సంవత్సరాలలో ఆమె వోకల్ మరియు వీణ వాద్యాలలో మద్రాసు టెక్నికల్ బోర్డు వారినుండి డిప్లొమా పరీక్ష ఉత్తీర్ణులయ్యారు. అదే సమయంలో ఆమె ఆల్ ఇండియా రేడియోలో సెమీ-క్లాసికల్ మరియు లైట్ మ్యూజిక్ లలో తన సంగీతాన్నందించారు. ఆమె తెలుసు సినిమాకు నేపథ్యగాయకురాలిగా కూడా పనిచేసారు. ఆమె "కుంకుమరేఖ", "చివరికి మిగిలేది", "కలిమిలేములు", "పచ్చని సంసారం" వంటి సోలో చిత్రాలకు పాటలను పాడటమే కాకుండా హిందీ సినిమా "చోరీ చోరీ" (రాజ్ కపూర్ సినిమా) కు వీణలో తిల్లాన రికార్డింగులో కూడా పనిచేసారు. ఆమె ఆ సినిమాలో వీణా వాద్యంతో కనిపిస్తారు. ఆమె తండ్రి 1960 లో ఆమెను హైదరాబాదుకు తీసుకువెళ్ళిన మూలంగా ఆమె నేపథ్య గాయకురాలిగా కెరీర్ కు తెరపడింది. కానీ ఆమె తన సంగీతంతో ఆల్ ఇండియా రేడియోలో పనిచేసి అలరించారు.
ఆమెకు అనేక బిరుదులు, సత్కారాలు వచ్చాయి. ఆమెకు మధురగాయని అనే బిరుదు వచ్చింది. ఆమె ఎ.యు.స్కూలు ఆఫ్ పైన్ ఆర్ట్స్ లో వోకల్ ఉపాధ్యాయురాలిగా 13 సంవత్సరాలు పనిచేసారు. అదే విధంగా 10 సంవత్సరాలు ఎ.యు. ఉన్నత పాఠశాలలో 1977 వరకు పనిచేసారు.